รายงานตัวเลขเศรษฐกิจของ ธปท. / ดุลบัญชีเดินสะพัดขาดดุลหนุนบาทอ่อน / ติดตามการประชุมนักวิเคราะห์ของธปท.ในเดือนหน้า / วันนี้คาด SET แกว่ง 1585 +/- แนะนำ ASIAN
1 กรกฎาคม 2564

รายงานตัวเลขเศรษฐกิจของ ธปท. / ดุลบัญชีเดินสะพัดขาดดุลหนุนบาทอ่อน / ติดตามการประชุมนักวิเคราะห์ของธปท.ในเดือนหน้าเพื่อประเมินสถานการณ์การระบาด 

เมื่อวาน ธปท. มีการรายงานตัวเลขเศรษฐกิจรายเดือน เดือน พ.ค. 2564 เบื้องต้นโดยรวมยังคงเป็นภาพบวก นำโดย ดัชนี PCI เดือน พ.ค. ออกมาทรงตัว (+0.5% YoY) จากการใช้จ่ายสินค้าคงทน (+24.3% YoY) และสินค้ากึ่งคงทน (+6.9%) ถูกหักลบโดยการใช้จ่ายสินค้าไม่คงทน (-4.3%) และการใช้จ่ายจากชาวต่างชาติที่หายไป (-48.5%) 

ดัชนี PII หรือ การลงทุนภาคเอกชน ขยายตัวขึ้น (+28.1%) ปัจจัยหนุนที่สำคัญคือการลงทุนในเครื่องจักรภายในประเทศ (+57.2%) และการนำเข้าสินค้าทุนที่แท้จริง (+30.3%) ที่ล้อไปตามภาพนำเข้า แต่ มีโอกาสที่ความเชื่อมั่นด้านการลงทุนจะปรับตัวลดลงในตัวเลขเดือน ก.ค. 2564 สืบเนื่องจากมาตรการกึ่งล็อกดาวน์ 

ในส่วนของการผลิต ตัวเลขการผลิตภาคอุตสาหกรรม หรือ MPI เติบโตขึ้น หลักๆจากอุปสงค์การส่งออก (+25.8%) CAPU อยู่ที่ 65.2% แรงหนุนที่สำคัญมาจากกลุ่มยานยนต์ (+154.9%) เครื่องใช้ไฟฟ้า (+82.7%) และกลุ่ม ICs (+35.4%) สอดคล้องไปกับ ภาพรวมการส่งออกที่แข็งแกร่ง (+44.4%) การส่งออกในเดือน พ.ค. 2564 ยังแข็งแกร่งด้วยแรงหนุนจากกลุ่มยานยนต์ (+148.8%) เครื่องใช้ไฟฟ้า (+54.1%) และกลุ่มอิเล็กทรอนิกส์ (+43.2%) 

การนำเข้าที่แข็งแกร่ง (+56.6%) การนำเข้าสินค้าขยายขึ้นอย่างทั่วถึง นำโดยกลุ่มวัตถุดิบ (+81.8%) สินค้าอุปโภคบริโภค (+36.2%) และสินค้าทุน (+32.6%) เราคาดว่าการนำเข้าวัตถุดิบในเดือน พ.ค. 2564 จะหนุนภาพรวมการส่งออกในไตรมาส 3/2564 ของไทย และ จำนวนนักท่องเที่ยวขาเข้าที่ 6,100 คน จำนวนนักท่องเที่ยวในเดือน พ.ค. 2564 ยังคงหดตัว 

จุดที่น่าสนใจคือ 1) การค้าเกินดุล แต่ บัญชีเดินสะพัดขาดดุล การค้าออกมาเกินดุล (+3.4 พันล้นดอลลาร์สหรัฐฯ) ขณะที่บัญชีเดินสะพัดยังคงขาดดุล (-2.6 พันล้านดอลลาร์ฯ) จากรายได้บริการ (-6 พันล้านดอลลาร์ฯ) ดังนั้นทิศทางของบัญชีเดินสะพัดจะยังกดดันทิศทางเงินบาทอย่างต่อเนื่อง ซึ่งขณะนี้เลยระดับ 32.00 บาท/ดอลลาร์ฯ แล้ว เป็นปัจจัยบวกต่อกลุ่มการส่งออกอย่าง KCE EPG และ ASIAN 

2) แผลทางเศรษฐกิจจากมาตรการกึ่งล็อกดาวน์ 1 เดือน ศูนย์วิจัยกสิกรไทย (KResearch) มองว่าผลกระทบจากมาตรการล็อกดาวน์ 1 เดือนจะอยู่ที่ราวๆ 4.0 หมื่นลบ. อิงจากการวิเคราะห์ปัจจัยอ่อนไหวด้านการสูญเสียรายได้เป็นระยะเวลา 1 เดือนของกลุ่มร้านอาหาร กลุ่มรับเหมา ความคืบหน้าของงาน/การขาย โดยการวิเคราะห์ของเราได้รวมมาตรการเยียวยา 8.5 พันลบ. เข้ามาแล้ว 

ความเสี่ยงในอนาคตที่แนะให้ติดตามคือ  1) การขยายกรอบเวลามาตรการกึ่งล็อกดาวน์หรือยกระดับเป็นการล็อกดาวน์เต็มรูปแบบ และ 2) ความล่าช้าในการฉีดวัคซีน 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET แกว่ง 1585 +/- แนะนำ ASIAN 

หุ้นแนะนำ ASIAN (พื้นฐาน 17.00 บาท) การส่งออกอาหารสัตว์ในเดือน พ.ค. 2021 ยังคงเติบโตกว่า 24% YoY อิงจากกระทรวงพาณิชย์จากอุตสาหกรรมการเลี้ยงสัตว์ที่เติบโต รวมถึง ทุกๆการอ่อนค่าของค่าเงินบาท (USD/THB) จากสถานการณ์โควิด-19 ในประเทศ และ ขาดดุลบัญชีเดินสะพัดจะเป็นบวกกับ ASIAN (bottom-line) ราวๆ 15% 

รายงานตัวเลขเศรษฐกิจ วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มิ.ย. คาด +6.75 แสนตำแหน่ง (+21% MoM) อัตราการว่างงานของสหรัฐฯ เดือน มิ.ย. คาด 5.7% (ลดลงจากเดือนก่อนหน้าที่ 5.8%) ตัวเลข Average Hourly Earnings ของสหรัฐฯ เดือน มิ.ย. คาด +0.3% MoM และ +3.6% YoY และถ้อยแถลงของประธาน ECB